ນັກປະຈົນໄພ ອາເມຣິກັນ ຕຽມຢ້ຽມຢາມ ສວນອຸດທະຍານ ຢູ່ທົ່ວສະຫະລັດ 
ທ້າວ Mikah Meyer ອາຍຸ 30 ປີ ຕຽມເດີນທາງຢ້ຽມຢາມ ສວນອຸດທະຍານແຫ່ງຊາດ ຢູ່ທົ່ວສະຫະລັດ 411 ແຫ່ງ ທີ່ຈະໃຊ້ເວລາສາມປີ
ນັກຜະຈົນໄພໜຸ່ມອາເມຣິກາຄົນນຶ່ງ ກຳລັງຕຽມໂຕດ້ວຍຄວາມກະຕືລືລົ້ນ ໃນການເດີນທາງໄປຢ້ຽມຢາມສວນອຸດທະຍານແຫ່ງຊາດຫຼາຍກວ່າ 400 ແຫ່ງ ເພື່ອສະເຫລີມສະ ຫລອງວັນຄົບຮອບ 100 ປີ ຖ້າຫາກປະສົບຜົນສຳເລັດ ລາວຈະເປັນບຸກຄົນທີ່ໜຸ່ມສຸດ ທີ່ບັນລຸປະຫວັດອັນສຳຄັນດັ່ງກ່າວ ນັກຂ່າວ ວີໂອເອ Julie Taboh ໄດ້ພົບປະກັບໜຸ່ມນ້ອຍ ຄົນນີ້ ກ່ອນທີ່ລາວຈະທຳສະຖິຕິ ໃນການເດີນທາງ ຊຶ່ງ ກິ່ງສະຫວັນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ຊາວອາເມຣິກັນສ່ວນໃຫຍ່ ມັກຈະລໍຖ້າຈົນກວ່າອອກກິນເບ້ຍບຳ ນານແລ້ວຈຶ່ງວາງແຜນເດີນທາງຄັ້ງໃຫຍ່ ແຕ່ນັ້ນບໍ່ແມ່ນທ້າວ Mikah Meyer ຊຶ່ງໃນເວລານີ້ ລາວມີອາຍຸພຽງ 30ປີ ອາໄສຢູ່ໃນເຂດນະຄອນຫຼວງວໍຊິງຕັນ ເລີ້ມການຜະຈົນໄພໃນຊີວິດຂອງລາວແລ້ວ ທ້າວ Meyer ມີແຜນທີ່ຈະເດີນທາງຂ້າມສະຫະລັດ ແລະຢ້ຽມຢາມທຸກໆສວນ ອຸດທະຍານແຫ່ງຊາດພາຍໃນສະຫະຫັດ ຊຶ່ງເປັນການເດີນທາງທີ່ຈະນຳພາລາວໄປສູ່ 50 ລັດ ພາຍໃນລະຍະສາມປີ ຖ້າຫາກລາວບັນລຸເປົ້າໝາຍ ລາວຈະເປັນບຸກຄົນທີ່ໜຸ່ມນ້ອຍສຸດ ທີ່ຈະຢ້ຽມຢາມສວນອຸດ ທະຍານທັງໝົດ 411 ແຫ່ງ ແລະເປັນພຽງຄົນດຽວເທົ່ານັ້ນ ທີ່ຈະເດີນ ທາງລວດດຽວຕິດຕໍ່ກັນໄປ ແລະລາວມີແຜນ ທີ່ຈະໃຊ້ລົດຕູ້ ທີ່ສ້າງຂຶ້ນ ໂດຍສະເພາະເປັນບ່ອນພັກເຊົາຂອງລາວ ທ້າວ Meyer ຈະໃຊ້ບ່ອນພັກເຊົາທີ່ສົມຄວນ ແຕ່ເປັນເຮືອນຢູ່ເຄື່ອນທີ່ສຳລັບການຢ້ຽມ ຢາມສວນອຸດທະຍານ ແລະອີກຫລາຍໆຢ່າງ ທ້າວ Meyer ອະທິບາຍວ່າ ນີ້ບໍ່ແມ່ນການເດີນທາງທາງລົດເທື່ອທຳອິດຂອງທ້າວ Meyer ແຕ່ຢ່າງໃດເລີຍ ລາວເປັນຄົນຈາກ Nebraska ເຄີຍເດີນທາງຢ່າງຫລວງຫລາຍທົ່ວສະ ຫະລັດ ແລະອີກຫລາຍພາກສ່ວນຂອງໂລກມາແລ້ວ ມັນເປັນການປະ ຕິບັດປະຈຳປີທີ່ເກີດຈາກປະສົບພະການທີ່ຊອກຊໍ້າໃນທາງສ່ວນຕົວ ນັ້ນເປັນພາກສ່ວນນຶ່ງໃນເຫດຜົນການເດີນທາງຂອງລາວ ທີ່ຈະມີ 12 ບັ້ນ ຂອງການເດີນທາງປະຈຳປີຂອງລາວ ເພື່ອເປັນກຽດໃຫ້ແກ່ພໍ່ຂອງລາວ ໃນຂະນະທີ່ເຮັດໃຫ້ຄວາມ ຝັນຂອງລາວ ກາຍເປັນຄວາມຈິງ ໃນການທ່ຽວຊົມ ລາວໄດ້ເລີ້ມແຜນການເດີນທາງຂອງລາວໃນເດືອນເມສາຜ່ານມາ ຢູ່ທີ່ນະຄອນຫລວງສະຫະລັດ ແລະໄດ້ຢ້ຽມຢາມສວນອຸດທະຍານຫຼາຍໆແຫ່ງຢູ່ໃນເຂດດັ່ງກ່າວ ຫລາຍອາທິດກ່ອນອອກເດີນທາງ ຊຶ່ງລາວມີກຳນົດໃສ່ວັນພໍ່ ຄືວັນທີ 19 ເດືອນມິຖຸນານີ້ ທ້າວ Meyer ກ່າວວ່າ ລາວໄດ້ຮັບປື້ມຕີກາ ທີ່ເປັນໜັງສືພິເສດ ໃນການໄປຢ້ຽມຢາມສວນອຸດທະຍານແຫ່ງຊາດ ໃນແຕ່ລະແຫ່ງ ແລະເວລານີ້ ລາວໄດ້ສະສົມໄວ້ເຖີງສິບສອງຫົວແລ້ວ ປື້ມນີ້ໄດ້ອອກໃຫ້ ໂດຍບັນດາສະໂມສອນນັກເດີນທາງໄປຢ້ຽມຢາມສວນອຸດທະຍານແຫ່ງຊາດ ຊຶ່ງເປັນອົງການຊ່ວຍເຫລືອນັກທ່ອງທ່ຽວ ຕິດຕາມເບິ່ງການຢ້ຽມຢາມອຸດທະຍານແຫ່ງຊາດຂອງເຂົາເຈົ້າ ທ້າວ Meyer ໄດ້ທ້ອນເງິນເພື່ອການເດີນທາງຂອງລາວມາເປັນເວລາສີ່ປີແລ້ວ ໃນຂະນະທີ່ເຮັດວຽກສອງວຽກ ໃນເຂດນະຄອນຫລວງວຊໍງຕັນ ແຕ່ລາວກ່າວວ່າ ລາວມີທືນຢ່າງເຕັມສຳລັບແຕ່ປີທຳອິດ ທ້າວ Meyer ກ່າວວ່າ“ເພາະສະນັ້ນ ຂ້າພະເຈົ້າຈະເພີ່ງພາທືນມາຈາກການໃຫ້ບໍລິ ຈາກ ບາງທີອາດມາຈາກການອູ້ມຊູຂອງບັນດາບໍລິສັດ ແລະໂດຍສະເພາະ ຄົນທີ່ເຂົ້າໄປຢ້ຽມຢາມເວັບໄຊຂອງຂ້າພະເຈົ້າ ແລະຊ່ວຍເຫລືອຂ້າພະເຈົ້າຢ່າງໃດຢ່າງນຶ່ງ ທີ່ສາມາດເຮັດໄດ້ ບໍ່ວ່າຈະເປັນການໃຫ້ບໍລິຈາກ ຫລືແມ່ນພຽງແຕ່ພຽງສະໝັກເປັນສະມາ ຊິກສື່ມວນຊົນຂອງຂ້າພະເຈົ້າ ” ລາວຕ້ອງການຢາກໄດ້ຮັບການສະໜັບສະໜຸນທາງດ້ານການເງິນຢ່າງ ພຽງພໍໃນລະ ຫວ່າງການເດີນທາງ ເພື່ອລາວຈະໄດ້ຊາບຊຶມແລະຊື່ນຊົມໃນປະສົບພະການຂອງອຸດທະຍານ ທ້າວ Meyer ມີແຜນທີ່ຈະແບ່ງປັນການເດີນທາງຂອງລາວຜ່ານທາງສື່ສັງຄົມ ທ່ານຜູ້ໃດມີຄວາມສົນໃຈ ຢາກຕິດຕາມເບິ່ງການເດີນທາງຂອງ ທ້າວ Meyer ສາມາດເຂົ້າໄປຢ້ຽມຢາມເວັບໄຊ www TBCMikah com ແລະຕິດຕາມລາວທາງ twitter, Facebook, Instagram ແລະ YouTube ໄດ້ ລາວມີແຜນທີ່ຈະສິ້ນສຸດການເດີນທາງຂອງລາວຢູ່ອະນຸສາວະ Lincoln ຊຶ່ງເປັນໄລຍະທີ່ບໍ່ໄກປານໃດ ຈາກບ່ອນທີ່ລາວເລີ້ມຕົ້ນ